open-index/open-wikipedia-markdown huggingface dataset:
Κωνσταντίνος Μουρούζης

Ο **Κωνσταντίνος Δημητρίου Μουρούζης** (1740 ; - 1788 ;) υπήρξε Φαναριώτης με  καταγωγή από την φημισμένη οικογένεια Μουρούζη της Κωνσταντινούπολης. Διετέλεσε ηγεμόνας της Μολδαβίας.

## Βιογραφικά στοιχεία
Ήταν γιος τού Δημητρίου Αδαμαντίου Μουρούζη και της Σουλτάνας Νικολάου Μαυροκορδάτου. Ο Κωνσταντίνος έλαβε επιμελημένη μόρφωση και μιλούσε, εκτός από τα ελληνικά, λατινικά, γαλλικά, περσικά, αραβικά και τουρκικά. 

Το 1764 ανέλαβε το αξίωμα του μεγάλου Διερμηνέα (Dragoman) του Στόλου και το 1774 έγινε Μέγας Διερμηνέας της Υψηλής Πύλης. Το 1777 η Οθωμανική κυβέρνηση τον όρισε ηγεμόνα της Μολδαβίας. Το 1782 επανήλθε στην Κωνσταντινούπολη και το 1787 εξορίστηκε στην Τένεδο, ύστερα από ενέργειες του ηγεμόνα της Βλαχίας Νικολάου Μαυρογένη, ο οποίος θεωρούσε ότι ο Μουρούζης εποφθαλμιούσε τον θρόνο του. Επέστρεψε από την εξορία του ένα χρόνο μετά, το 1783.

Ο Μουρούζης διήγε βίο πολυτελή στο Ιάσιο, αλλά παράλληλα ενθάρρυνε την δημιουργία εκπαιδευτικού συστήματος, ιδρύοντας σχολεία και παρέχοντας υποτροφίες. 
Οι ιστορικοί εκφράζουν υπόνοιες ότι ίσως εμπλεκόταν στην αποπομπή και δολοφονία τού προκατόχου του στο θρόνο της Μολδαβίας, τού Γρηγόριου Γ΄ Γκίκα, από την Υψηλή Πύλη.

## Οικογένεια
Νυμφεύτηκε τη Σμαράγδα Ματθαίου Γκίκα (απεβ. στο Ιάσιο, 22 Ιανουαρίου 1787) και είχε τέκνα: 
* Αικατερίνη (Φανάρι, 1757-Ιάσιο, 25 Φεβρουαρίου 1835), παντρεύτηκε τον Αλέξανδρο Στούρτζα.
* Σουλτάνα (Φανάρι, 1762-Οδησσός 8 Μαΐου 1839), σύζυγος του Σκαρλάτου (Καρλάτου) Στούρτζα και μητέρα του 
** Αλεξάνδρου και της 
** Ρωξάνδρας.
* Γεώργιος απεβ. 1796, διερμηνέας της Πύλης (1792-96). Εκτελέστηκε από τους Τούρκους.
* Αλέξανδρος (απεβ. Κωνσταντινούπολη, 1816), διερμηνέας της Υψ. Πύλης, πρίγκιπας της Βλαχίας και της Μολδαβίας. Νυμφεύτηκε τη Ζωή Ροσέττι.
** Κωνσταντίνος (1786-1821), διερμηνέας της Πύλης, αποκεφαλίστηκε.
** Νικόλαος (απεβ. 1821), διερμηνέας του Στόλου, αποκεφαλίστηκε.
** Δημήτριος (1788-1843).
* Ελένα (απεβ. 1801), παντρεύτηκε τον Ιόν Ροσέττι-Μπιμπίκα.
* Αναστασία (απεβ. Μεχάντια Βλαχίας, 1846), παντρεύτηκε στο Φανάρι 7 Ιουλίου 1793 τον Λουκά (Εμμανουήλ) Αργυρόπουλο.
* Ροξάνα, παντρεύτηκε τον Ιόν Καλλιμάχη.
* Δημήτριος (Φανάρι, 1768-25 Οκτωβρίου 1812), διερμηνέας της Πύλης, υπουργός στην ειρήνευση του Ιασίου· αποκεφαλίστηκε. Νυμφεύτηκε την Ευφροσύνη Σούτζου.
** Γεώργιος (1804-1831), αξιωματούχος της Ρωσίας, σκοτώθηκε σε εξέγερση στην Πολωνία.
** Κωνσταντίνος (1806-1838), Σύμβουλος του Κράτους.
** Αλέξανδρος (απεβ. 1880), αξιωματούχος Ρωσίας.
* Παναΐτ (1778-8 Νοεμβρίου 1812), διερμηνέας της Πύλης, αποκεφαλίστηκε.
* Ραλλού (1779-Ιάσιο, 23 Μαΐου 1839), παντρεύτηκε τον Γρηγόριο Καλιάρχη ποστέλνικο.

## Υποσημειώσεις


Κατηγορία:Ηγεμόνες της Μολδαβίας
Κωνσταντινος
Βουκοβάλλας

Ο **Βουκοβάλλας** ήταν κλέφτης επί Τουρκοκρατίας. Από αυτόν έλκεται η καταγωγή της μεταγενέστερης οικογένειας των Μπουκουβαλαίων.

## Βιογραφικά στοιχεία
Λίγα είναι γνωστά για τη ζωή και τη δράση του. Είναι σίγουρα από τους παλαιότερους και σημαντικότερους κλέφτες, προγενέστερος του Μηλιώνη. Η καταγωγή του ήταν από την Ακαρνανία, όπου και πολέμησε τους Τούρκους. 

Κάποτε πολέμησε τον Βελή μπέη του Τεπελενίου (παππούς του Αλή Πασσά) και τον νίκησε. Η νίκη του αυτή έγινε κλέφτικο τραγούδι.

## Ετυμολογία

* Πιθανότερη ετυμολογία της λέξεως είναι εκ του Σαρακατσάνικου γλωσσικού ιδιώματος, από τα συνθετικά "βούκουλας" (βοσκός, γελαδάρης) και "βάλα/μπάλα" (μέτωπο). Μάλλον πρόκειται για συνώνυμο της λέξεως "τσέλιγκας", δηλάδή του αρχηγού ενός "τσελιγκάτου" (κτηνοτροφικός συνεταιρισμός). Υπάρχει και το επώνυμο των Σαρακατσαναίων "Μπαλάς", που επίσης ετυμολογείται εκ της προαναφερθείσας λέξεως. Αυτή η ετυμολογία είναι αξιόλογη δεδομένου του τόπου καταγωγής και δράσης της οικογένειας στην ευρύτερη περιοχή της Αιτωλοακαρνανίας και των Αγράφων, τα οποία είναι κατά παράδοση και κοιτίδα των Σαρακατσαναίων.
* Χωρική ίσως απόδοση του ιστορικού αλόγου του Αλέξανδρου Γ', του Βουκεφάλα.

## Παραπομπές


## Πηγές

*
* Fauriel, C. C. *[http://gallica.bnf.fr/ark:/12148/bpt6k113943j/f159.item.r=boukovallas Chants populaires de la Grèce moderne: Chants historiques]*, Firmin Didot, 1824, σελ. 158-160.

Κατηγορία:Κλέφτες
Motown 25: Yesterday, Today, Forever

Ήταν μια ειδική τηλεοπτική εκπομπή για τον εορτασμό των 25 χρόνων της αμερικάνικης δισκογραφικής εταιρείας, Motown. Επίσης ήταν ένας φόρος τιμής στον Μπέρρυ Γκόρντι, τον ιδρυτή της εταιρείας. Το σόου πραγματοποιήθηκε στο **Pasadena Civic Auditorium**, τον Μάιο του 1983.

## Παραλίγο κατάρρευση του σόου

Κάποια πρώην αστέρια της Motown, όπως ο Μάικλ Τζάκσον, η Νταϊάνα Ρος και ο Μάρβιν Γκέι στην αρχή δίστασαν να συμμετάσχουν στο σόου αλλά τελικά συμφώνησαν όλοι εκτός του Μάικλ Τζάκσον. Στο τέλος ο Μπέρρυ Γκόρντι κατάφερε να τον πείσει να εμφανιστεί στο σόου, αν και ο Τζάκσον συμφώνησε να εμφανιστεί με την προϋπόθεση ότι θα τραγουδούσε και το "Billie Jean".

## Επιτυχία

Μετά την εμφάνιση του με το οικογενειακό συγκρότημα "Jackson 5", ο Μάικλ Τζάκσον έμεινε μόνος του στη σκηνή για να τραγουδήσει το "Billie Jean". Έκανε τις συνηθισμένες τους χορευτικές φιγούρες αλλά 3 λεπτά και 39 δευτερόλεπτα μετά την πρώτη νότα του τραγουδίου, ο Μάικλ Τζάκσον άρχισε να χορεύει το **[[moonwalk (χορός)|moonwalk]]**. Ήταν μια πολύ ξεχωριστή στιγμή για το σόου και για τον ίδιο τον Μάικλ Τζάκσον. 

## Δείτε επίσης

* Billie Jean
* Moonwalk
* Μάικλ Τζάκσον
* Motown

## Πηγές
* James Fletcher, Jan Disley, Ros Wynne-Jones "Michael Jackson,ο Βασιλιάς της POP".

Κατηγορία:Motown
Κατηγορία:Τηλεοπτικές εκπομπές
Γυφτάκης

Ο **Γυφτάκης** ήταν κλέφτης επί Τουρκοκρατίας.

## Βιογραφικά στοιχεία
Λίγα είναι γνωστά για τη ζωή και τη δράση του. Προφανώς καταγόταν από την οικογένεια του Βουκοβάλλα. Πατρίδα του ήταν η Ακαρνανία. Το παρατσούκλι «γυφτάκης» το έλαβε λόγω του μαυριδερού του δέρματος. Έζησε στα τέλη του 18ου αιώνα και έπεσε στον αγώνα εναντίον των Τούρκων. Αρχηγός των Τούρκων ήταν κάποιος Γιασούμπ, Άραβας στην καταγωγή και στρατηγός του Αλή πασά, που τον ονόμαζαν «αιμοβόρο» λόγω των φρικτών του πράξεων. Οι συγγενείς του Γυφτάκη και απόγονοι του Βουκουβάλλα καταδιώκονταν με φρικτά αντίποινα, από τα οποία δεν ξέφευγαν ούτε και οι αρματολοί ή οι κλέφτες, άνδρες και γυναίκες. Τελευταίο μέλος της οικογένειας αυτής ήταν μια γυναίκα, την οποία ο Αλή πασάς πάντρεψε με έναν αξιωματικό του, και λίγο μετά δηλητηριάστηκε και πέθανε.

## Πηγές
* 

Κατηγορία:Κλέφτες
Πλιάσκας

Ο **Πλιάσκας** (ή **Πλιάτσκας** ή **Πλιάτσικας**) ήταν κλέφτης επί Τουρκοκρατίας που έδρασε στην περιοχή του Ολύμπου, αλλά πιθανόν και έως την Όθρυ.

## Βιογραφικά στοιχεία
Λίγα ξέρουμε για την ζωή και την δράση του. Προφανώς πρόκειται γιε έναν κλέφτη Αλβανικής ή Ελληνικής καταγωγής. Φαίνεται ότι ξεκίνησε από την Ελασσόνα στα τέλη του 18ου αιώνα και έδρασε στον Όλυμπο στις αρχές του 19ου αιώνα. Αναφέρεται σε ένα κλέφτικο τραγούδι που μας περιγράφει τον θάνατό του. Άλλοι κλέφτες στο τραγούδι αυτό είναι ο Νικοτσάρας και οι Λαζαίοι αδερφοί Τόλιος, Χρηστάκης και Λαζόπουλος. Σκοτώθηκε από τους Οθωμανούς στον Όλυμπο ή στην Όθρυ περί τα 1810.
## Παραπομπές

## Πηγές
* 

Κατηγορία:Κλέφτες
Α1 Κατηγορία υδατοσφαίρισης γυναικών 2009-10

Η **[[Ελληνικό πρωτάθλημα υδατοσφαίρισης γυναικών|Α1 Κατηγορία υδατοσφαίρισης γυναικών]] 2009-10** ξεκίνησε στις 21 Νοεμβρίου 2009 και ολοκληρώθηκε στις 26 Μαϊου 2010. Χαρακτηριστικό της περιόδου είναι ότι η δις Πρωταθλήτρια Ευρώπης η Γλυφάδα, υποβιβάστηκε για πρώτη φορά στην ιστορία της στην Α2 Κατηγορία. Πρωταθλήτρια ομάδα αναδείχθηκε η Βουλιαγμένη για ένατη φορά στην ιστορία της.

## Κανονική Περίοδος
### Βαθμολογία

**Β**= Βαθμοί, **Α**= Αγώνες, **Ν**= Νίκες, **Ι**= Ισοπαλίες, **Η**= Ήττες, **ΓΥ**= Γκολ υπέρ, **ΓΚ**= Γκολ κατά, **ΔΤ**= Διαφορά τερμάτων

### Πίνακας αποτελεσμάτων

## Πλέι οφ
### Α' Φάση

### Ημιτελικοί

### Θέσεις 5–6

### Θέσεις 3–4

### Τελικοί

## Εξωτερικοί σύνδεσμοι
* Το πρωτάθλημα στο sport.gr

2009 2010
Κατηγορία:Υδατοσφαίριση το 2009
Κατηγορία:Υδατοσφαίριση το 2010
Ζαχαριάς Μπαρμπιτσιώτης

Ο **Ζαχαριάς Μπαρμπιτσιώτης** (1759 - 1803 ή 1804), γνωστός επίσης και ως **Καπετάν Ζαχαριάς**, ήταν κλέφτης επί Τουρκοκρατίας ο οποίος έδρασε στον Μωριά, από το 1776 έως τον θάνατό του.

## Βιογραφικά στοιχεία
Καταγόταν από μεγάλη κλέφτικη οικογένεια του Μωριά. Γεννήθηκε το 1759 στη Μπάρμπιτσα και έδρασε κυρίως στη Μάνη. Το πραγματικό του επώνυμο ήταν Παντελάκος.

Σε ηλικία 18 ετών, έγινε κλέφτης, πρωτοκατατάχθηκε στο σώμα του οπλαρχηγού Mάντζαρη και αποκαλείτο “μεγάλος καπετάνιος” λόγω της απαράμιλλης παλληκαριάς και των θαυμαστών ικανοτήτων του. Πολύ νωρίς ανεξαρτητοποιήθηκε και δημιούργησε δικό του ενοπλο σώμα (ασκέρι) που τον αναγνώρισε σαν καπετάνιο. Ύψωσε δική του σημαία που στο πάνω μέρος ήταν κόκκινο, στο κάτω μαύρο και στο μέσον άσπρο με ένα σταυρό και με τα εξής γράμματα με αίμα: «Η Ελευθερία Η Θάνατος»
μικρογραφία|Σημαία του Καπετάν Ζαχαριά Μπαρμπιτσιώτη

Επιπλέον, συνεργάστηκε και πολέμησε τους Τούρκους, με διάφορους Ρουμελιώτες κλέφτες, μεταξύ των οποίων τον Ανδρέα Βερούση, πατέρα του Οδυσσέα Ανδρούτσου.

Ο Ζαχαριάς δολοφονήθηκε το 1803 ή το 1804, έπειτα από προδοσία, από τον κουμπάρο του, Κουκέα, στη Μάνη. Ο ίδιος έστειλε το κεφάλι του Ζαχαριά στην Τριπολιτσά. Γύρω από το πρόσωπό του αναπτύχθηκε ένας θρύλος, καθώς μεταγενέστεροι ιστορικοί μεγαλοποίησαν τη δράση του και θέλησαν να τον παρουσιάσουν ως αρχηγό ομοσπονδίας αρματολών στην Πελοπόννησο.

Ξένοι περιηγητές, όπως ο Γιάκομπ Σάλομον Μπαρτόλντυ, το 1805, και ο Τζον Σίμπθορπ, τον αναφέρουν ως τον πιο γενναίο, αλλά και πιο ανήσυχο και άσπλαχνο από όλους τους ληστές. Ήταν μισητός για την αγριότητά του και τα πάθη του και θαυμαστός για την τόλμη του, φαίνεται μάλιστα πως είχε ασκήσει και την πειρατεία, όπως οι περισσότεροι Μανιάτες. Το κλέφτικο τραγούδι *Του Ζαχαριά* (στην εκδοχή που παραδίδεται από τον Κλοντ Φοριέλ), αναφέρει έναν προεστό από τον Άγιο Πέτρο Κυνουρίας, για τον οποίο ο Ζαχαριάς καυχιέται ότι του σκότωσε τον ένα γιο, αιχμαλώτισε τον άλλο για λύτρα και ατίμασε τη νύφη του και τις δύο του κόρες.

## Παραπομπές


## Πηγές
* 
* 
* *Εγκυκλοπαίδεια Νέα Δομή*, εκδόσεις Δομή, τόμος 13, σελ. 58, Αθήνα 1996
*Σαράντος Ι. Καργάκος Ζαχαριάς Μπαρμπιτσιώτης Ο δάσκαλος της κλεφτουριάς: Θρύλος και πραγματικότητα. Εκδόσεις Ι. Σιδέρης Αθήνα (1998) σελ. 16-24
*Δούκας Χ. Παναγιώτης Η Σπάρτη δια μέσου των αιώνων Στοιχεία έκδοσης: Νέα Υόρκη Εθνικός Κήρυξ 1922 (ΤΕΕ-ΤΕΠ - Βιβλιοθήκη ΤΕΕ - Αθήνα)

## Εξωτερικοί σύνδεσμοι
* Ο Θρύλος του Μωρηά, Ζαχαριάς Μπαρμπιτσιώτης

Κατηγορία:Κλέφτες
Κατηγορία:Έλληνες αγωνιστές του 18ου αιώνα
Σπινέλιος

Ο **σπινέλιος** είναι ορυκτό όπου αποτελείται απο οξείδιο του μαγνησίου και του αργιλίου (αλουμινίου). Οφείλει το όνομά του στις οξείες, πολλές φορές, απολήξεις των κρυστάλλων του, που θυμίζουν άκανθα (αγκάθι, λατ. *spina*).

Αποτελεί κοινό ορυκτό, σχηματιζόμενο σε υψηλές θερμοκρασίες ως συμπληρωματικό ορυκτό σε μαγματογενή πετρώματα, κυρίως βασάλτες, κιμπερλίτη, περιδοτίτες και ξενολίθους. Εμφανίζεται, επίσης, σε μεταμορφωμένους σχιστολίθους πλούσιους σε αργίλιο και σε μεταμορφωμένους εξ επαφής ασβεστολίθους.

Λόγω χρώματος και σκληρότητας συγχέεται εύκολα με το ρουμπίνι. Πράγματι, πολλά από τα γνωστά ρουμπίνια αποδείχτηκε ότι ήταν σπινέλιοι, με κυριότερα αυτά που ανήκουν στα κοσμήματα του Βρετανικού Στέμματος (σειρά Black Prince's Ruby set). Όπως είναι φυσικό, και ο σπινέλιος ανήκει στην ομάδα των πολύτιμων λίθων, αν και δεν είναι στην ίδια κατηγορία τιμής με το ρουμπίνι.

Ο σπινέλιος είναι επίσης γνωστός για τη μορφή διδυμίας που φέρει το όνομά του (Νόμος του σπινελίου). Σύμφωνα με αυτόν, το επίπεδο διδυμίας είναι παράλληλο με μια από τις παράπλευρες έδρες του οκταγωνικού κρυστάλλου. Το επίπεδο διδυμίας δρα ως καθρέπτης, δημιουργώντας ένα κρύσταλλο στα αριστερά και ένα στα δεξιά του, που είναι κατοπτρικοί ο ένας ως προς τον άλλο. Η διδυμία αυτή έχει την ιδιομορφία ότι το επίπεδό της δεν είναι παράλληλο με κανένα άλλο κατοπτρικό επίπεδο του κρυστάλλου, ο οποίος, έχοντας ιδιαίτερα αυξημένη συμμετρία, βρίθει τέτοιων επιπέδων. Η διδυμία αυτή, αν και υποβιβάζει την τελική συμμετρία του (δίδυμου) κρυστάλλου, δημιουργεί πολύ όμορφα συμπλέγματα, τα οποία είναι περιζήτητα από τους συλλέκτες.

Ορυκτά με τα οποία σχετίζεται είναι ο φορστερίτης, ο σκαπόλιθος, ο φλογοπίτης, το κορούνδιο, ο σιλλιμανίτης, ο ανδαλουσίτης, οι γρανάτες, ο ασβεστίτης και ο δολομίτης.

Συναντάται σε παγκόσμια κλίμακα. Περιοχές όπου συναντώνται μεγάλοι όμορφοι κρύσταλλοι που χρησιμοποιούνται ως πολύτιμοι λίθοι είναι η Μιανμάρ, η Σρι Λάνκα (περιοχές Ratnapura και Elahera), οι Πολιτείες Νιού Τζέρσεϊ και Καλιφόρνια των ΗΠΑ, οι περιοχές Burgess στο Οντάριο και Wakefield στο Κεμπέκ του Καναδά, το Minas Gerais στη Βραζιλία, οι περιοχές Άιφελ και Bodenmais στη Βαυαρία (Γερμανία), το Μόντε Σόμμα και το Βεζούβιο (Καμπανία) στην Ιταλία, η Μαδαγασκάρη, στη Sahka της Ρωσίας (μεγάλοι διαυγείς κρύσταλλοι), και το Τατζικιστάν.

Στην Ελλάδα σπινέλιοι ανευρίσκονται στα ορυχεία σμύριδας στη Νάξο και στη Σάμο (περιοχή Μίκρο-λάκκα).

## Πηγές
*Handbook of Mineralogy 
*Mindat.org
*Galleries.com
*Webmineral.com
*Mineralienatlas

## Δείτε επίσης
*Κατάλογος ορυκτών
*http://www.jewelpedia.com/lex197_spinelios+%28spinel%29+.html

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Κατηγορία:Πολύτιμοι λίθοι
Σπινελιος
Κατηγορία:Ορυκτά του μαγνησίου
Κοντογιάννης

Ο Δημήτριος (Μήτσος) **Κοντογιάννης** ήταν φημισμένος κλέφτης  επί Τουρκοκρατίας. Σύμφωνα με πηγές, απόγονοι του Κοντογιάννη βρίσκονται στην Άρτα.

## Βιογραφικά στοιχεία
Ήταν ένας από τους πιο φημισμένους κλέφτες του δεύτερου ήμισυ του 18ου αιώνα. Είχε το καταφύγιό του στην Νέα Πάτρα. Πιθανόν να πήρε μέρος στις μάχες του Μοριά το 1770. Ήταν επίσης αρματολός και κληροδότησε στον γιο του τον τίτλο αυτό με ένα σπαθί που έφερε την εξής επιγραφή, που είναι από τον Ύμνο Πατριωτικό, στροφή 32, του Ρήγα Βελεστινλή.
 
Το δημοτικό τραγούδι εξυμνεί την νίκη του Κοντογιάννη ενάντια κάποιου πασά σε μια τοποθεσία μεταξύ Βόλου και Σπερχειού.

Μέλη της οικογένειας Κοντογιάννη αναφέρονται και αλλού στη Βικιπαιδεία. Οι πηγές όμως, που μας πληροφορούν για τα ιστορικά γεγονότα, συχνά παραλείπονται:
* Δ' Εθνοσυνέλευση Άργους, 1929
* Δ' κατ' επανάληψη Εθνική των Ελλήνων συνέλευση, 1931
* Μάχη του Πατρατζικίου
* Γεροδήμος Σταθάς
* Δήμος Σκαλτσάς
* Παλαιοβράχα Φθιώτιδας

## Πηγές
* 

Κατηγορία:Κλέφτες
Κατηγορία:Ορλωφικά
Λουκάς Καλιακούδας

Ο **Λουκάς Καλιακούδας** ή Καλλιακούδας (1760-1804) ήταν κλέφτης και αρματολός επί Τουρκοκρατίας.

## Βιογραφικά στοιχεία
Λίγα ξέρουμε για την ζωή και την δράση του. Η καταγωγή του ήταν από το Λοιδωρίκι. Γεννήθηκε στην Αρτοτίνα Φωκίδας. Από παιδί βγήκε στο βουνό. Τον εκτίμησε ο Ανδρούτσος (πατέρας του Οδυσσέα) και τον προσέλαβε για πρωτοπαλίκαρο στο μπουλούκι του. Στο πλευρό του αρχηγού του ο Καλλιακούδας πήρε μέρος στις περιπετειώδεις εκστρατείες του στην Πελοπόννησο ως σύμμαχος του  Λάμπρου Κατσώνη στις θαλάσσιες επιχειρήσεις του. Μετά τον θάνατο του Ανδρούτσου διασώθηκε με λίγους επίλεκτους διασχίζοντας την χερσόνησο από το Ταίναρο μέχρι τον Κορινθιακό και συνέχεια μαχόμενος. Κατέφυγε στα βουνά της Αιτωλίας για να συνεχίσει τον πόλεμο. Αντιτάχθηκε στον Αλή πασά, στρατεύματα του οποίου τον πολιόρκησαν στη Γαβρολίμνη . Όταν έπεσε στην μάχη της Γαβρολίμνης, ο συναγωνιστής του αρματολός Σάκας του έκοψε το κεφάλι και το περιέσωσε μαχόμενος μέχρι το βράδυ. Κυκλώθηκε όμως και αυτός και φονεύτηκε. Τα κεφάλια των δύο πήγαν στα Ιωάννινα και στήθηκαν σε παλούκι για δημόσια θέα ως τεκμήριο της εξόντωσής τους. Τον αναφέρει το δημοτικό τραγούδι.

## Πηγές
* 
* Κοινότητα Αρτοτίνας, Λουκάς Καλιακούδας
* 

Κατηγορία:Κλέφτες
Κατηγορία:Αρματολοί
Σπύρος Σκυλλοδήμος

Ο **Σπύρος Σκυλλοδήμος** ήταν κλέφτης επί Τουρκοκρατίας.

## Βιογραφικά στοιχεία
Λίγα ξέρουμε για την ζωή και την δράση του. Καταγόταν από μεγάλη οικογένεια αρματολών της Ακαρνανίας. Από τα τέσσερα αδέρφια, δύο είναι γνωστά. Ο ένας ήταν αρχηγός των Αρματολών στην Ακαρνανία. Ο άλλος, νεώτερος, Σπύρος Σκυλλοδήμος έγινε ήρωας, τον οποίο αναφέρει και το δημοτικό τραγούδι.

Έπεσε στα χέρια του Αλή πασά το 1806 και κατέληξε αλυσοδεμένος στα υγρά μπουντρούμια των Ιωαννίνων. Μετά από μήνες κατόρθωσε να αποδράσει από το μπουντρούμι την νύχτα της γιορτής του Μπαϊράμι, βρίσκονταν όμως ακόμα μέσα στο φρούριο και η πύλη ήταν κλειστή. Το επόμενο πρωΐ οι Τούρκοι ανακάλυψαν την απόδρασή του και πιάνοντάς τον, τον ξαναρίξαν στα μπουντρούμια. Δραπέτευσε εκ νέου και πήδηξε στους βάλτους για να κρυφτεί. Έμεινε τρεις μέρες κρυμμένος στο νερό και τελικά κατόρθωσε με μια βάρκα να βγει στην Ακαρνανία.

## Πηγές
* 

Κατηγορία:Κλέφτες
Μιχάλης Κυρίτσος

Ο **Μιχάλης Κυρίτσος** ήταν Φαναριώτης και πληρεξούσιος της παραλιακής πόλης Αχελού (Αγχίαλο) στον Εύξεινο Πόντο της Ρουμυλίας επί Τουρκοκρατίας.

## Βιογραφικά στοιχεία
Λίγα ξέρουμε για την ζωή και την δράση του. Διασύρθηκε στον Σουλτάνο, με αποτέλεσμα αυτός να στείλει εντολή να τον πνίξουν, να κατασχέσουν την περιουσία του και να πιάσουν τον γιο του αιχμάλωτο. Το περιστατικό αυτό διαδραματίζεται σε δημοτικό τραγούδι.

Το δημοτικό αυτό τραγούδι είναι το αρχαιότερο του είδους του. Βρέθηκε στην Βασιλική βιβλιοθήκη του Παρισιού. Η γραφή είναι του 16ου αιώνα, ενώ το τραγούδι πρέπει να είναι ακόμα παλαιότερο.

## Πηγές
* 

Κατηγορία:Έλληνες πληρεξούσιοι
Κατηγορία:Αγχίαλος [
Βουλή των Αντιπροσώπων της Ζανζιβάρης

Η **Βουλή των Αντιπροσώπων της Ζανζιβάρης** είναι το ημιαυτόνομο νομοθετικό σώμα της Ζανζιβάρης

Η τρέχουσα Βουλή των Αντιπροσώπων σχηματίστηκε μετά της εκλογές της 29ης Οκτωβρίου 2025 και έχει συνολικά 76 μέλη. Τα 50 μέλη εκλέγονται απευθείας σε μονοεδρικές περιφέρειες με απλό πλειοψηφικό σύστημα. Ο Πρόεδρος της Ζανζιβάρης διορίζει 10 επιπλέον μέλη και 5 έδρες φυλάσσονται για διορισμένους από την κυβέρνηση περιφερειακούς επιτρόπους. 15 έδρες προορίζονται για γυναίκες και συμπληρώνονται σε κομματική βάση. Η 81η έδρα καταλαμβάνεται από τον Γενικό Εισαγγελέα.

## Ιστορία
Το τρέχον νομοθετικό σώμα συγκροτήθηκε το 1980. Πριν από αυτό, το Επαναστατικό Συμβούλιο κατείχε τόσο την εκτελεστική όσο και τη νομοθετική λειτουργία για 16 χρόνια, μετά την Επανάσταση της Ζανζιβάρης το 1964.

## Σύνθεση

**Σημείωση**: Τα αποτελέσματα παραπάνω συμπεριλαμβάνουν μόνο ευθέως εκλεγόμενες έδρες. Το 2005 τα αποτελέσματα σε μία περιφέρεια ακυρώθηκαν.

## Εξωτερικοί σύνδεσμοι
*Ιστότοπος της Βουλής των Αντιπροσώπων της Ζανζιβάρης 

## Παραπομπές


Κατηγορία:Πολιτική της Ζανζιβάρης
Επαναστατικό Συμβούλιο (Ζανζιβάρη)

Το **Επαναστατικό Συμβούλιο** μαζί με τη Βουλή των Αντιπροσώπων αποτελούν την ημιαυτόνομη Επαναστατική Κυβέρνηση της Ζανζιβάρης. Ο κύριος ρόλος του Συμβουλίου είναι να συμβουλεύει τον Πρόεδρο της Ζανζιβάρης, ο οποίος είναι ο αρχηγός της κυβέρνησης.

Το συμβούλιο αποτελείται από τα ακόλουθα μέλη.

* Ο Πρόεδρος της Ζανζιβάρης, ο οποίος προεδρεύει στο Συμβούλιο
* Ο Αρχιυπουργός της Επαναστατικής Κυβέρνησης της Ζανζιβάρης
* Όλοι οι Υπουργοί της Επαναστατικής Κυβέρνησης της Ζανζιβάρης
* Άλλα μέλη που διορίζονται από τον Πρόεδρο της Ζανζιβάρης

## Παραπομπές


Κατηγορία:Πολιτική της Ζανζιβάρης
Τζαμσίντ μπιν Αμπντουλά

Ο **Σαίντ Σερ Τζαμσίντ μπιν Αμπντουλά αλ Σαίντ** (αραβικά: جمشيد بن عبد الله) (16 Σεπτεμβρίου 1929 - 30 Δεκεμβρίου 2024)  ήταν ο τελευταίος Άραβας Σουλτάνος της Ζανζιβάρης. 

Γεννήθηκε στις 16 Σεπτεμβρίου 1929 στη Ζανζιβάρη. Κυβέρνησε την Ζανζιβάρη από την 1 Ιουλίου 1963 έως τις 12 Ιανουαρίου 1964. Στις 10 Δεκεμβρίου 1963 η Ζανζιβάρη απέκτησε την ανεξαρτησία της από το Ηνωμένο Βασίλειο ως συνταγματική μοναρχία υπό τον Τζαμσίντ. Αυτή η κατάσταση διατηρήθηκε μέχρι την ανατροπή της από την Ζανζιβαρινή Επανάσταση, οπότε και διέφυγε στη Μεγάλη Βρετανία, όπου ζει μέχρι σήμερα. Σήμερα είναι παντρεμένος με την *Zuleikha bint Abdullah Al Aufy*.

Απεβίωσε στις 30 Δεκεμβρίου 2024, σε ηλικία 95 ετών, και κηδεύτηκε στο Βασιλικό Κοιμητήριο στο Μουσκάτ του Ομάν.

## Παραπομπές


Κατηγορία:Σουλτάνοι της της Ζανζιβάρης
Λαϊκό Κόμμα της Ζανζιβάρης και της Πέμπα

Το **Λαϊκό Κόμμα της Ζανζιβάρης και της Πέμπα** (*Zanzibar and Pemba People's Party*, ZPPP) ήταν εθνικιστικό, κυριαρχούμενο από Αφρικανούς, πολιτικό κόμμα στη Ζανζιβάρη. Το ZPPP σε συνασπισμό με το κυριαρχούμενο από Άραβες Εθνικιστικό Κόμμα της Ζανζιβάρης (ZNP) κυβέρνησε το νησί από το 1961 έως το 1964. Το κόμμα ήταν το μικρότερο από τα τρία πολιτικά κόμματα στα νησιά (το τρίτο ήταν το Κόμμα Αφρο-Σιράζι) Με τον σχηματισμό συνασπισμού με το ZNP to 1961 εξώθησαν το ASP στην αντιπολίτευση. Η πολιτική του ήταν συντηρητική και δεν έρχονταν σε αντιπαράθεση με τους Άραβες, κυρίως γιατί η βάση του ήταν στην Πέμπα και όχι στην Ζανζιβάρη

Κατηγορία:Πολιτική της Ζανζιβάρης
Κατηγορία:Πολιτικά κόμματα της Τανζανίας
Εθνικιστικό Κόμμα της Ζανζιβάρης

Το **Εθνικιστικό Κόμμα της Ζανζιβάρης** ( ή ) ήταν εθνικιστικό πολιτικό κόμμα στη Ζανζιβάρη κυριαρχούμενο από Άραβες. Το Εθνικιστικό Κόμμα σε συνασπισμό με το Λαϊκό Κόμμα της Ζανζιβάρης και της Πέμπα (*Zanzibar and Pemba People's Party*, ZPPP), το οποίο κυριαρχούνταν από αφρικανούς, κυβέρνησε το νησί από το 1961 έως το 1964.

## Δείτε επίσης
* Ζανζιβαρινή Επανάσταση

Κατηγορία:Πολιτική της Ζανζιβάρης
Κατηγορία:Πολιτικά κόμματα της Τανζανίας
Κόμμα Ούμα

Το **Κόμμα Ούμα** (*Umma Party*) ήταν πολιτικό κόμμα στη Ζανζιβάρη. Ιδρύθηκε το 1963 από απογοητευμένους σοσιαλιστές Άραβες που αποχώρησαν από το Εθνικιστικό Κόμμα της Ζανζιβάρης. Ηγέτης του ήταν ο Αμπτουλραμάν Μουχάμαντ Μπαμπού και υποστήριξε το Κόμμα Αφρο-Σιράζι κατά την διάρκεια της Ζανζιβαρινής Επανάστασης του 1964. Ο Μπαμπού έγινε Υπουργός Εξωτερικών μετά την επανάσταση.

## Παραπομπές


## Βιβλιογραφία
* .
* .

Κατηγορία:Πολιτική της Ζανζιβάρης
Κατηγορία:Πολιτικά κόμματα της Τανζανίας
Βασίλης Δίπλας

Ο **Βασίλης Δίπλας** ήταν κλέφτης επί Τουρκοκρατίας.

## Βιογραφικά στοιχεία
Λίγα είναι γνωστά για την ζωή και την δράση του. Ήταν Σαρακατσάνος στην καταγωγή. Από τους πρώτους που βγήκε στον κλεφτοπόλεμο. Έζησε στα τέλη του 18ου αιώνα και ήταν καπετάνιος στα βουνά της Ακαρνανίας, μαζί με τον Κατσαντώνη , του οποίου ήταν συγγενής και νονός, με τον οποίο συνεργαζόταν και τον εμπιστεύονταν. Ο Δίπλας βοηθούσε συχνά τον Κατσαντώνη να αντιμετωπίσουν τους Αλβανούς. Σε μια επίθεση όμως, οι Αλβανοί υπερίσχυσαν με 1500 άνδρες έναντι των 150 του Κατσαντώνη και του Δίπλα. Οι δύο οπλαρχηγοί είχαν μείνει εγκλωβισμένοι με λίγους μόνον άνδρες. Την στιγμή που οι Αλβανοί πιάσαν τον Κατσαντώνη, ο Δίπλας βγήκε μπροστά και φωνάζοντας «Εγώ είμαι ο Κατσαντώνης μωρέ!» έκανε τους Αλβανούς να αφήσουν τον Κατσαντώνη και να πιάσουν αυτόν. Ενώ ο Κατσαντώνης με αυτήν την ευκαιρία διέφυγε σίγουρη αιχμαλωσία και θάνατο, ο Δίπλας αντιστάθηκε με πείσμα σκοτώνοντας επτά από τους εχθρούς πριν πέσει. 

Το δημοτικό τραγούδι εξυμνεί τον Δίπλα και συγκεκριμένα την μάχη του Δίπλα εναντίον του Αλβανού Μουχουρδάρη, ενός από τους καλύτερους στρατηγούς του Αλή πασά. 

## Πηγές
* 

Κατηγορία:Κλέφτες
Κατηγορία:Σαρακατσάνοι
Πόλη της Ζανζιβάρης

Η **Πόλη της Ζανζιβάρης** (αγγλικά: *Zanzibar City*) είναι η πρωτεύουσα και μεγαλύτερη πόλη του νησιού των ημιαυτόνομων νησιών της Ζανζιβάρης της Τανζανίας. Είναι επίσης πρωτεύουσα της περιφέρειας Αστικής-Δυτικής Ζανζιβάρης. Το 2002 ο πληθυσμός της ήταν 205.870 κάτοικοι.

Η πόλη βρίσκεται στην δυτική ακτή της Ουγκούτζα. Κύριο αξιοθέατο της πόλης είναι η Λίθινη Πόλη, το ιστορικό κέντρο. Η Λίθινη Πόλη είναι Μνημείο Παγκόσμιας Κληρονομιάς της UNESCO. Πολλά σπίτια είναι φτιαγμένα από κοραλιογενή πέτρα και έχουν ανακαινισθεί τις τελευταίες δεκαετίες.

Η Αστική Περιοχή της Ζανζιβάρης χωρίζεται σε 40 διοικητικές περιφέρειες (*wards*).

## Παραπομπές


## Εξωτερικοί σύνδεσμοι
* 

Κατηγορία:Ζανζιβάρη
Ουνγκούτζα

Η **Ουνγκούτζα**, ή η **Μενουθιάς** (*Unguja*, γνωστή και ως **Νήσος Ζανζιβάρη**) είναι ένα από τα δύο κύρια νησιά της Ζανζιβάρης, το άλλο είναι η Πέμπα.

Το νησί και οι γύρω νησίδες χωρίζονται σε τρεις περιφέρειες. Την Κεντρο-Νότια Ζανζιβάρη, τη Νότια Ζανζιβάρη και την Αστική-Δυτική Ζανζιβάρη. Η Πόλη της Ζανζιβάρης, στην κεντρική δυτική ακτή είναι η πρωτεύουσα και μεγαλύτερη πόλη της Ζανζιβάρης καθώς και της περιφέρειας Αστικής-Δυτικής Ζανζιβάρης. Ο πληθυσμός της Ουνγκούτζα ήταν 620.957 κάτοικοι σύμφωνα με την απογραφή του 2002, και οι πιο πυκνοκατοικημένες περιοχές βρίσκονται στην Αστική περιφέρεια της Ζανζιβάρης.

Η Ουγκούτζα είναι το μεγαλύτερο σε έκταση και πληθυσμό νησί της Ζανζιβάρης ενώ απέχει από την Πέμπα 48 χιλιόμετρα. Από την κυρίως Τανζανία και το Νταρ Ες Σαλάμ απέχει πολύ λιγότερο ενώ χωρίζεται από αυτήν από το Κανάλι της Ζανζιβάρης. Από τα μικρότερα γύρω νησιά σημαντικότερα είναι το Τουμπάτου στα βορειοδυτικά, το Ούζι στα νότια και η Ατόλλη Μνέμπα στα βορειοανατολικά. Σημαντικός αριθμός μικρότερων νησιών και υφάλων βρίσκονται απέναντι από τη νοτιοδυτική ακτή.

Το μεγαλύτερο μέρος της οικονομίας της Ζανζιβάρης βρίσκεται στην Ουγκούτζα. Εκτός από την πρωτεύουσα μεγάλες πόλεις του νησιού είναι η Μπβένι (*Mbweni*), η Μανγκπβάνι (*Mangapwani*), η Τσβάκα (*Chwaka*) και η Νούνγκβι (*Nungwi*). 

## Αρχαία Μενουθιάς
Η **Μενουθιάς** είναι αρχαία εμπορική πόλη η οποία συνήθως ταυτίζεται είτε με τη Νήσο Πέμπα, τη Νήσο Μαφία ή τη Ζανζιβάρη στην Τανζανία ή την Ανατολική Αφρική, η οποία πόλη υπήρχε τουλάχιστον από το 50 π.Χ. Μαζί με τη Ραπτά και την Αζανία, ο οικισμός αναφέρεται σε πρώιμες ελληνικές γραφές, όπως ο Περίπλους της Ερυθράς Θαλάσσης, που περιγράφει τη Ραπτά ως «την τελευταία αγορά της Αζανίας», διήμερο ταξίδι νότια των νήσων της Μενουθιάδος.

## Παραπομπές


## Εξωτερικοί σύνδεσμοι
* Πληθυσμιακή ανάπτυξη 1988-2002
* Πυκνότητα πληθυσμού 2002

Κατηγορία:Ζανζιβάρη
Κατηγορία:Ιστορία της Κένυας
Κατηγορία:Ιστορία της Τανζανίας
Κατηγορία:Ιστορία της Ζανζιβάρης
Κατηγορία:Αρχαία ελληνική γεωγραφία
Κατηγορία:Αρχαία Ρωμαϊκή γεωγραφία
Αιολικό Πάρκο «Ημεροβίγλι»

right|thumb|250px|Μερική άποψη του αιολικού πάρκου, όπου διακρίνονται οι 5 από τις 10 συνολικά ανεμογεννήτριες.
Το **[[αιολικό πάρκο]] «Ημεροβίγλι»** βρίσκεται στα όρια των Δήμων Αργοστολίου και Πυλάρου του Νομού Κεφαλληνίας.

Αποτελείται από 10 ανεμογεννήτριες της δανικής εταιρείας *VESTAS* ονομαστικής ισχύος 3 MW η κάθε μια, αποδίδοντας στο Εθνικό Δίκτυο Ηλεκτροδότησης συνολική ισχύ 30 MW. Η εταιρεία εκμετάλλευσης «ΑΙΟΛΙΚΗ ΕΛΛΑΣ Α.Ε.» ανήκει στην ελληνική εταιρεία «ΕΕΝ Hellas S.A.», θυγατρική της γαλλικής «EDF Energies Nouvelles».

left|thumb|200px|Οι ανεμογεννήτριες του πάρκου είναι τριών πτερυγίων, με μήκος πτερυγίου 45 m και ύψος πύργου 85 m.

Το πάρκο απασχολεί 5 άτομα ως μόνιμο προσωπικό (1 ηλεκτρολόγος μηχανικός - 1 τεχνικός ανεμογεννητριών - 3 τεχνικοί της εταιρείας VESTAS), ενώ η τηλεπικοινωνιακή του σύνδεση με το δίκτυο του ΟΤΕ μέσω καλωδίου οπτικών ινών επιτρέπει τη συλλογή δεδομένων και τον έλεγχο από απόσταση μέσω του εγκατεστημένου συστήματος SCADA, που περιλαμβάνει τον εξυπηρετητή «Vestas Online Powerplant Server» και την αντίστοιχη εφαρμογή λογισμικού.

Το αιολικό πάρκο βρίσκεται σε εμπορική λειτουργία από το 2008.

## Παραπομπές


## Εξωτερικοί Σύνδεσμοι
*EDF Energies Nouvelles 
*Vestas Online

Η
Κατηγορία:Κεφαλονιά
Νίκος Κίτσος (ποδοσφαιριστής)

Ο **Νίκος Κίτσος** ήταν ένας από τους σπουδαιότερους επιθετικούς που αγωνίστηκαν προπολεμικά στο ελληνικό ποδόσφαιρο.
## Βιογραφία
Ξεκίνησε το 1927 με τη φανέλα του Μεγάλου Αλεξάνδρου Θεσσαλονίκης για να μεταγραφεί στον Άρη Θεσσαλονίκης το 1929 όπου και παρέμεινε μέχρι τα 25 του, το 1936, όταν μεταπήδησε στον Ηρακλή Θεσσαλονίκης για να συνεχίσει μέχρι τις απαρχές του ελληνοϊταλικού πολέμου.

Με τον Άρη Θεσσαλονίκης κατέκτησε το Πρωτάθλημα Ελλάδας του 1932, το πρωτάθλημα Θεσσαλονίκης του 1934, το πρωτάθλημα Βορείου Ομίλου 1933, 1935, ενώ συμμετείχε στους δύο πρώτους τελικούς του νεοσύστατου Κυπέλλου Ελλάδας το 1932 (όπου πέτυχε και τα 3 γκολ της ομάδας του) και το 1933. Με τον Ηρακλή Θεσσαλονίκης κατέκτησε το πρωτάθλημα Θεσσαλονίκης 1939 και 1940, όπως και το πρωτάθλημα Βορείου Ομίλου του 1939.

Με την Εθνική Ελλάδας αγωνίστηκε για πρώτη φορά στις 25 Οκτωβρίου 1931 στη Σόφια εναντίον της Εθνικής Βουλγαρίας για το Βαλκανικό Κύπελλο. Η Εθνική Ελλάδας ηττήθηκε με 2–1, αλλά ο Νίκος Κίτσος έγινε ένας από τους νεότερους παίκτες που σκόραραν φορώντας το εθνόσημο. Ακολούθησαν άλλοι 4 αγώνες με την Εθνική Ελλάδας μέχρι το επόμενο έτος.

## Οι συμμετοχές και τα γκολ στον Άρη Θεσσαλονίκης
* 1930–1931
** Πρωτάθλημα Θεσσαλονίκης (διεκόπη): 4 αγώνες / 9 γκολ
** Πρωτάθλημα Ελλάδος: 14 αγώνες / 13 γκολ (1ος σκόρερ)
* 1931–1932
** Πρωτάθλημα Ελλάδος: 14 αγώνες / 15 γκολ (1ος σκόρερ)
** Κύπελλο Ελλάδος: 3 αγώνες / 7 γκολ
* 1932–1933
** Πρωτάθλημα Βορείου Ομίλου: 4 αγώνες / 5 γκολ
** Κύπελλο Ελλάδος: 5 αγώνες / 5 γκολ
* 1933–1934
** Πρωτάθλημα Θεσσαλονίκης: 6 αγώνες / 1 γκολ
** Πρωτάθλημα Βορείου Ομίλου: 6 αγώνες / 10 γκολ
* 1934–1935
** Πρωτάθλημα Βορείου Ομίλου: 6 αγώνες / 5 γκολ
* 1935–1936
** Πρωτάθλημα Ελλάδος: 12 αγώνες / 4 γκολ

**Σύνολο: 74 αγώνες / 67 γκολ**

## Παραπομπές


## Πηγές
* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* *Άρης 1914-2002*, Άγγελος Καριπίδης
* *Η Ιστορία του Άρη* Κωνσταντίνος Ίντος,TYPOFFSET.

## Εξωτερικοί σύνδεσμοι
*  (Ψηφιακό Αρχείο Ε.Ρ.Τ.)

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ηρακλή Θεσσαλονίκης
Κατηγορία:Επιθετικοί ποδοσφαιριστές
Antonov An-225

Το **Antonov An-225 Mriya** (Ουκρανικά: Антонов Ан-225 Мрія, Όνομα αναφοράς ΝΑΤΟ: 'Cossack'
) ήταν μεταφορικό αεροσκάφος κατασκευασμένο από την Antonov το 1988 στη Σοβιετική Ένωση. Σχεδιαστής του είναι ο Ρώσος Viktor Tolmachev. (Ήταν το μεγαλύτερο αεροπλάνο στον κόσμο. Σχεδιάστηκε για την μεταφορά του διαστημικού λεωφορείου Μπουράν και είναι μεγέθυνση του An-124 Ruslan. (*Mriya (Мрия)* στα Ρωσικά σημαίνει "Όνειρο"). Μετά τη διακοπή του προγράμματος Μπουράν, το *Antonov An-225* διατέθηκε για εμπορικές μεταφορές βαρέων φορτίων λόγω του μεγάλου εσωτερικού χώρου της ατράκτου του. Το μοναδικό αεροσκάφος σε υπηρεσία καταστράφηκε, κατά τη διάρκεια της ρωσικής εισβολής στην Ουκρανία κατά την κατάληψη του αεροδρομίου Antonov στην ρώσικη εισβολή του 2022. 

## Σχεδίαση και ανάπτυξη
Το An-225 σχεδιάστηκε για να μεταφέρει εξωτερικά την δεξαμενή καυσίμων του πυραύλου *Energia* καθώς και το διαστημικό λεωφορείο Μπουράν, τα κύρια στοιχεία του σοβιετικού προγράμματος ανάπτυξης διαστημικού λεωφορείου. Αντικατέστησε σε αυτό τον ρόλο το Myasishchev VM-T. Πραγματοποίησε την πρώτη του πτήση στις 21 Δεκεμβρίου 1988. Παρουσιάστηκε στο αεροπορικό σαλόνι στο Παρίσι το 1989 και συμμετείχε στο αεροπορικό σαλόνι του Farnborough το επόμενο έτος. Σχεδιάζονταν να κατασκευαστούν δύο αεροσκάφη, όμως μόνο ένα (το CCCP-82060 αργότερα UR-82060) ολοκληρώθηκε πριν την πτώση της ΕΣΣΔ.

Βασίζεται στο An-124, του οποίου αποτελεί επί της ουσίας μεγεθυσμένη έκδοση. Έχει μεγαλύτερες πτέρυγες και έξι κινητήρες Ivchenko Progress D-18T. Εντυπωσιακό είναι και το σύστημα προσγείωσης του που αποτελείται από 32 τροχούς. Οι τροχοί του ρύγχους μπορούν να χαμηλώσουν προκειμένου να διευκολυνθεί η φόρτωση/εκφόρτωση που γίνεται από το εμπρόσθιο μέρος.

Το An-225 μπορεί να μεταφέρει πολύ βαριά και ογκώδη φορτία της τάξεως των 250.000 kg εσωτερικά ή φορτία μέχρι 200.000 kg εξωτερικά, στην ράχη του. Μπορεί να μεταφέρει εσωτερικά φορτία μήκους μέχρι και 70 m.

## Χρήστες
; 
* Προς υποστήριξη του προγράμματος Μπουράν.
; 
* Antonov Airlines, πολύ μεγάλων διαστάσεων και βάρους φορτίων.

## Δείτε επίσης

### Αεροσκάφη που σχετίζονται με την ανάπτυξη του An-225
* Antonov An-124

### Παρόμοια αεροσκάφη
* Airbus Beluga
* Boeing 747-8F
* Boeing 747 Shuttle Carrier Aircraft
* Boeing 747 Large Cargo Freighter
* Lockheed C-5 Galaxy
* Myasishchev VM-T

## Παραπομπές


## Εξωτερικοί σύνδεσμοι

* Antonov Airlines  /  / 

Κατηγορία:Μεταγωγικά αεροσκάφη
An-225
Κατηγορία:Πολιτικά αεροσκάφη
Ουίλιαμ Λώρενς Μπραγκ

Ο **Ουίλιαμ Λόρενς Μπραγκ** (*William Lawrence Bragg*, 31 Μαρτίου 1890 – 1 Ιουλίου 1971) ήταν  Βρετανός φυσικός που γεννήθηκε στην Αυστραλία και μοιράστηκε το Βραβείο Νόμπελ Φυσικής του 1915 με τον πατέρα του, τον Ουίλιαμ Χένρι Μπραγκ. Μέχρι σήμερα είναι ο νεαρότερος που έχει κερδίσει Νόμπελ Φυσικής. Ήταν διευθυντής στο Εργαστήριο Κάβεντις στο Κέιμπριτζ όταν έγινε η ιστορική ανακάλυψη της δομής του DNA από τους Τζέιμς Γουότσον και Φράνσις Κρικ το Φεβρουάριο του 1953.

## Παραπομπές



Κατηγορία:Άγγλοι φυσικοί
Κατηγορία:Βραβευμένοι με Νόμπελ Φυσικής
Φιλόμνηστος ο Ρόδιος

Ο **Φιλόμνηστος** ήταν αρχαίος Έλληνας συγγραφέας από τη Ρόδο.

Τον συγγραφέα αυτόν αναφέρει ο Αθήναιος. Ο Φιλόμνηστος φέρεται να συνέγραψε το βιβλίο "Περί των εν Ρόδω Σμινθίων" (= λατρευτικών εορτών προς τιμή του Απόλλωνα του Σμινθέα).

## Πηγές
* "Εγκυκλοπαίδεια Πάπυρος Λαρούς Μπριτάννκα" τομ.59ος, σελ.323.

Κατηγορία:Αρχαίοι Έλληνες συγγραφείς
Κατηγορία:Αρχαίοι Ρόδιοι
Τιμ Μπάρτον

Ο **Τίμοθι Ουόλτερ Μπάρτον** (, 25 Αυγούστου 1958), ευρέως γνωστός ως **Τιμ Μπάρτον**, είναι Αμερικανός σκηνοθέτης, σεναριογράφος και παραγωγός.

## Βιογραφία

Γεννήθηκε στις 25 Αυγούστου του 1958 στο Μπέρμπανκ της Καλιφόρνια. Μύστης της φαντασίας και επηρεασμένος από τον ποιητή Έντγκαρ Άλλαν Πόε, είναι ευρέως αναγνωρισμένος ως ένας καλός αφηγητής και γραφίστας. Μερικά από τα πιο σημαντικά και γνωστά έργα του είναι Ο Σκαθαροζούμης, Ο Ψαλιδοχέρης, Χριστουγεννιάτικος Εφιάλτης, αλλά και κινηματογραφικές υπερπαραγωγές όπως: Μπάτμαν, Ο Μπάτμαν Επιστρέφει, Ο μύθος του ακέφαλου καβαλάρη, Ο Πλανήτης των Πιθήκων, Dark Shadows, Frankenweenie, Sweeney Todd: Ο Φονικός Κουρέας, Μεγάλα Μάτια και Η Αλίκη στη Χώρα των Θαυμάτων. Η τελευταία ταινία είναι η πιο επιτυχημένη του ως τώρα και μία από τις πιο εμπορικές ταινίες όλων των εποχών. Οι αγαπημένοι του ηθοποιοί είναι ο Τζόνι Ντεπ, με τον οποίο έχουν στενή φιλία και έχουν δουλέψει μαζί σε οχτώ ταινίες ως τώρα, καθώς και η πρώην σύντροφός του, Έλενα Μπόναμ Κάρτερ, με την οποία απέκτησαν δύο παιδιά.

## Προσωπική ζωή
Ο Τιμ Μπάρτον ήταν παντρεμένος με τη Γερμανίδα καλλιτέχνη Lena Gieseke για δύο χρόνια. Έφυγε για να ζήσει με το μοντέλο και ηθοποιό Lisa Marie, η οποία έπαιξε στις ταινίες που έκανε κατά τη διάρκεια της σχέσης τους (1992-2001), κυρίως στην *Ed Wood * και στη *Mars Attacks!*. Αργότερα, ο Τιμ Μπάρτον ανέπτυξε μια ρομαντική σύνδεση με την Αγγλίδα ηθοποιό Έλενα Μπόναμ Κάρτερ, την οποία συνάντησε κατά τη διάρκεια της μαγνητοσκόπησης της ταινίας "Ο Πλανήτης των Πιθήκων". Ο Μπάρτον και η Μπόναμ Κάρτερ έχουν δύο παιδιά: ένα γιο, τον Billy Raymond, γεννημένο στις 4 του Οκτώβρη του 2003 και μια κόρη, τη Nell, γεννημένη στις 15 Δεκεμβρίου του 2007. Ο εκπρόσωπος της Μπόναμ Κάρτερ δήλωσε τον Δεκέμβριο του 2014 ότι το ζευγάρι είχε χωρίσει, διατηρώντας ωστόσο καλές σχέσεις. Στενός φίλος του Μπάρτον είναι ο Τζόνι Ντεπ, ο οποίος είναι και νονός των δύο παιδιών του.

## Φιλμογραφία
**Ταινίες που σκηνοθέτησε**

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί animators
Κατηγορία:Νικητές Inkpot Award
Πανελλήνιο πρωτάθλημα στίβου ανδρών 2008

Το **94ο [[Πανελλήνιο πρωτάθλημα στίβου ανδρών]] 2008** διεξήχθη από 13 ως 15 Ιουνίου 2008 στο Ολυμπιακό Στάδιο, στην Αθήνα, μαζί με το αντίστοιχο πανελλήνιο πρωτάθλημα στίβου γυναικών 2008. Πρωταθλητής σύλλογος αναδείχθηκε ο Ολυμπιακός Σ.Φ.Π. για τρίτη φορά στην ιστορία του.

## Χρονικό των αγώνων

Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 20χλμ και 50χλμ βάδην και του δεκάθλου. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 9 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 3.172 Έλληνες και ξένοι δρομείς- και οι ευνοϊκές συνθήκες που επικράτησαν έδωσαν ελπίδες στους καλούς αθλητές για κατάρριψη του ρεκόρ διαδρομής, κάτι που δεν συνέβη τελικά. Πανελληνιονίκης ήταν ο Γιώργος Καραβίδας για δεύτερη συνεχόμενη χρονιά. Παράλληλα ήταν δωδέκατος στη γενική κατάταξη.

Στη μάχη της βαθμολογίας επικράτησε ο **[[Ολυμπιακός Σύνδεσμος Φιλάθλων Πειραιώς (στίβος)|Ολυμπιακός Πειραιά]]** για τρίτη συνεχόμενη χρονιά με καθαρή διαφορά 96,5 βαθμών από τον δεύτερο Πανελλήνιο Γ.Σ.
## Αποτελέσματα
### Οι νικητές

## Βαθμολογία

## Πηγές
*
*
*
*
*
*Αποτελέσματα Πανελλήνιου Πρωταθλήματος Μαραθώνιου 2007 
*Αρχείο ΣΕΓΑΣ.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 239-240 και 299-300.
* Contra.gr - Διατήρησαν τα σκήπτρα ΟΣΦΠ σε άνδρες και Πανελλήνιος σε γυναίκες

## Αναφορές



Ανδρων
Κατηγορία:Στίβος το 2008
Κατηγορία:Διοργανώσεις στίβου στην Αθήνα
Πανελλήνιο πρωτάθλημα στίβου γυναικών 2008

Το **73ο [[Πανελλήνιο πρωτάθλημα στίβου γυναικών]] 2008** διεξήχθη από 13 ως 15 Ιουνίου 2008 στο Ολυμπιακό Στάδιο, στην Αθήνα μαζί με το αντίστοιχο πανελλήνιο πρωτάθλημα στίβου ανδρών 2008. Πρωταθλητής σύλλογος αναδείχθηκε ο Πανελλήνιος Γ.Σ. για 29η φορά στην ιστορία του.

## Χρονικό των αγώνων

Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 20χλμ βάδην και του επτάθλου. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 9 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 671 Ελληνίδες και ξένες αθλήτριες. Πανελληνιονίκης αναδείχθηκε για έκτη φορά η Γεωργία Αμπατζίδου που πέτυχε νέο ρεκόρ πανελληνίου πρωταθλήματος στην κλασική διαδρομή. Παράλληλα ήταν τρίτη στη γενική κατάταξη πίσω από τη Ρωσίδα Τιχόνοβα και την Ιαπωνέζα Ταγκάμι.

Πρωταθλητής σύλλογος αναδείχθηκε ο **[[Πανελλήνιος Γ.Σ.]]** για 17η συνεχόμενη χρονιά και 31η συνολικά. Αλλά αυτή τη φορά τον απείλησε ο Ολυμπιακός που έμεινε δεύτερος με είκοσι βαθμούς διαφορά.

## Τα αποτελέσματα
### Οι νικήτριες
 

### Βαθμολογία

## Πηγές
*
*
*
*
*
*Αποτελέσματα Πανελλήνιου Πρωταθλήματος Μαραθώνιου 2007 
*Contra.gr - Διατήρησαν τα σκήπτρα ΟΣΦΠ σε άνδρες και Πανελλήνιος σε γυναίκες
*Αρχείο ΣΕΓΑΣ.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 239-240 και 299-300.
### Αναφορές



Γυναικων
Κατηγορία:Στίβος το 2008
Κατηγορία:Διοργανώσεις στίβου στην Αθήνα
Diana Ross Presents The Jackson 5

thumb|right|200px|Το εξώφυλλο του άλμπουμ
Το πρώτο άλμπουμ των "Τζάκσον 5" κυκλοφόρησε στις 18 Δεκεμβρίου 1969 και σημείωσε μεγάλη επιτυχία. Το μοναδικό σίνγκλ του άλμπουμ, "**I Want You Back**", έγινε Νο 1 στις Η.Π.Α και Νο 2 στην Αγγλία. Η παραγωγή του είχε γίνει με το πρόσχημα ότι τα αδέλφια Τζάκσον αποτελούσαν ανακάλυψη της Νταϊάνα Ρος, που ήταν ήδη δημοφιλές στάρ της δισκογραφικής εταιρείας, Motown, ένα έξυπνο τέχνασμα μάρκετινγκ που είχε ως αποτέλεσμα το συγκρότημα να εμφανιστεί σε τηλεοπτικό σόου. Το μεγαλύτερο μέρους του άλμπουμ ήταν παραγωγή του Μπόμπυ Τέιλορ με 2 κομμάτια από τους "**The Corporation**", μια ομάδα που έστησε ο Μπέρυ Γκόρντι για να γράφει τραγούδια για το συγκρότημα. Είναι δύσκολο να πιστέψει κανείς ότι τα πρώτα φωνητικά του συγκροτήματος έκανε ένα αγόρι μόλις 11 ετών.

## Ηχογράφηση

Motown:1969,Χίτσβιλ Η.Π.Α, Ντιτρόιτ, Μίσιγκαν.

## Τραγούδια
# **Zip-A-Doo-Dah**(*Ray Gilbert*, *Allie Wrubell*)-3:17
# **Nobody**(*The Corporation*)-2:53
# **I Want You Back**(*The Corporation*)-3:03
# **Can You Remember**(*Thom Bell*, *William Hart*)-3:10
# **Standing in the Shadows of Love**(*Holland-Dozier-Holland*)-4:05
# **You' ve Changed**(*Gordon Keith*)-3:16
# **My Cherie Amour**(*Stevie Wonder*, *Sylvia Moy*, *Hank Cosby*)-3:44
# **Who's Lovin' You**(*Smokey Robinson*)-4:04
# **Chained**(*Frank Wilson*)-2:54
# **(I Know) I' m Losing You**(*Norman Whitfield*, *Eddie Holland*, *Cornelius Grant*)-2:16
# **Stand**!(*Sylvester Stewart*)-2:30
# **Born to Love You**(*Ivy Jo Hunter*, *William "Mickey" Stevenson*)-2:38

## Σινγκλ

***I Want You Back**-14 Οκτωβρίου 1969

## Πηγές

*Michael Hatley "Michael Jackson, 1958-2009, Η ΖΩΗ ΕΝΟΣ ΘΡΥΛΟΥ"

Κατηγορία:Δισκογραφία των Τζάκσον 5
Κατηγορία:Άλμπουμ του 1969
Ντέρεκ Μπόατενγκ

Ο **Ντέρεκ Ογούσου Μπόατενγκ** (Derek Owusu Boateng) είναι Γκανέζος πρώην διεθνής ποδοσφαιριστής.

## Καριέρα
Ο Μπόατενγκ γεννήθηκε στις 2 Μαΐου 1983 στην Άκκρα της Γκάνας και ξεκίνησε την καριέρα του από τις ακαδημίες της Λίμπερτι Προφέσιοναλς. Το 1999 αποκτήθηκε από την Καλαμάτα, με τη φανέλα της οποίας αγωνίστηκε σε 27 αγώνες πετυχαίνοντας 9 τέρματα. Οι εμφανίσεις του με την ομάδα της Μεσσηνίας προκάλεσαν το ενδιαφέρον του ΠΑΟ και έτσι τον Ιανουάριο του 2001 μεταπήδησε στους πράσινους. Το 2002 βρέθηκε κοντά στην Μίντλεσμπρο, η μεταγραφή όμως δεν έγινε, καθώς δεν μπόρεσε να βγάλει άδεια εργασίας στην Αγγλία, διότι δεν είχε συμπληρώσει τις ελάχιστες απαραίτητες συμμετοχές στην Εθνική της πατρίδας του, βάσει σχετικού κανονισμού της αγγλικής ομοσπονδίας. Το 2002/03 είχε ένα μικρό πέρασμα από τον ΟΦΗ, όντας στην ομάδα του Ηρακλείου με τη μορφή δανεισμού.

Στη συνέχεια αγωνίστηκε από το 2003 ως το 2006 στην ΑΙΚ Στοκχόλμης και στη συνέχεια στην Μπεϊτάρ Ιερουσαλήμ. Τον Ιανουάριο του 2009 αποκτήθηκε από την ΦΚ Κολωνία και το καλοκαίρι του 2009 αποκτήθηκε με μεταγραφή από την Χετάφε.

Ο Μπόατενγκ είναι διεθνής από το 2001 με την Εθνική Γκάνας. Ήταν μάλιστα μέλος της αποστολής που συμμετείχε στο Μουντιάλ 2006 έχοντας μία συμμετοχή ως αλλαγή. Συνολικά μετράει 20 συμμετοχές και ένα γκολ.

## Στατιστικά

## Πηγές

* Προφίλ στο national football teams
* ΕΡΕΥΝΑ Οι στρατιές των «λεγεωνάριων»

Κατηγορία:Μέσοι ποδοσφαιριστές
Μπόατενγκ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Εθνικής Γκάνας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Χετάφε ΚΦ
Κατηγορία:Ποδοσφαιριστές ΦΚ Ντνίπρο Ντνιπροπετρόφσκ
Κατηγορία:Ποδοσφαιριστές ΑΙΚ Στοκχόλμης
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Μπεϊτάρ Ιερουσαλήμ
Κατηγορία:Ποδοσφαιριστές Λίμπερτι Προφέσιοναλς ΦΚ
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Ράγιο Βαγιεκάνο
Κατηγορία:Ποδοσφαιριστές ΣΝ Έιμπαρ
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στο Ισραήλ
Ισότοπα του παλλαδίου

Το παλλάδιο (Pd) που υπάρχει στη φύση είναι μίγμα έξι σταθερών ισοτόπων : 102Pd, 104Pd, 105Pd, 106Pd, 108Pd και 110Pd. Τα πλέον σταθερά ισότοπα είναι το 107Pd με ημιζωή 6.5 εκατομμυρίων ετών, το 103Pd με ημιζωή 17 ημέρες και το 100Pd με ημιζωή 3.63 ημέρες. Έχουν ταυτοποιηθεί άλλα δεκαοκτώ ραδιοϊσότοπα με ατομικές μάζες από 92.936 amu (93Pd) έως 119.924 amu (120Pd), τα περισσότερα των οποίων έχουν χρόνους ημιζωής μικρότερους της μισής ώρας, εκτός από το 101Pd (ημιζωή 8.47 ώρες), το 109Pd (ημιζωή 13.7 ώρες) και το 112Pd (ημιζωή 21 ώρες).
Ο κύριος τρόπος διάσπασης πριν το πλέον σταθερό ισότοπο,106Pd, είναι η υφαρπαγή ηλεκτρονίων και ο κύριος τρόπος διάσπασης μετά είναι η β-διάσπαση. Το κύριο προϊόν πριν το 106Pd είναι το ρόδιο και το κύριο προϊόν μετά είναι ο άργυρος.
Ο ραδιενεργός 107Ag είναι το προϊόν διάσπασης του 107Pd και ανακαλύφθηκε για πρώτη φορά σε μετεωρίτη που έπεσε το 1978 στη Σάντα Κλάρα της Καλιφόρνιας. Η συσχέτιση του 107Pd με τον 107Ag που παρατηρήθηκε σε ουράνια σώματα που δημιουργήθηκαν στις απαρχές του ηλιακού συστήματος, υποδεικνύει την παρουσία βραχύβιων νουκλιδίων στο πρώιμο ηλιακό σύστημα.

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, min = λεπτά, s = δευτερόλεπτα, 1 ms = 10-3 s, 1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

## Εξωτερικοί σύνδεσμοι
* Φυσικοχημικά χαρακτηριστικά του παλλάδιου και αλυσίδες διασπάσεων των ραδιοϊσοτόπων του 

παλλαδιο
Prison Break: The Conspiracy

Το ***Prison Break: The Conspiracy*** είναι βιντεοπαιχνίδι δράσης βασισμένο στον πρώτο κύκλο της σειράς *[[Prison Break]]* του καναλιού Fox. Κυκλοφόρησε για τα PlayStation 3, Microsoft Windows και Xbox 360 στις 19 Μαρτίου του 2010 στη Γερμανία και στις 26 Μαρτίου του ίδιου έτους στην υπόλοιπη Ευρώπη και το Ηνωμένο Βασίλειο, ενώ στις 30 Μαρτίου 2010 στη Βόρεια Αμερική. Το παιχνίδι ήταν υπό ανάπτυξη για PlayStation 3 και Xbox 360 και ήταν να κυκλοφορήσει τον Φεβρουάριο του 2009, αλλά ακυρώθηκε όταν η εκδότρια εταιρία Brash Entertaitment έκλεισε. Ωστόσο η ZootFly συνέχισε την ανάπτυξη με δικά της έξοδα για 13 μήνες, και κατά το τέλος του έργου η Deep Silver ανέλαβε την έκδοση.

## Πλοκή
Πρωταγωνιστής του παιχνιδιού είναι ο Tom Paxton, ένας πράκτορας της  (ο χαρακτήρας δεν υπήρχε στην τηλεοπτική σειρά αλλά φτιάχτηκε από την ZootFly για το παιχνίδι). Τον στέλνει η  στη φυλακή Fox River για να ανακαλύψει το μυστήριο σχετικά με τον Michael Scofield και τα σχεδία του για την απελευθέρωση του Lincoln Burrows. Η ιστορία του παιχνιδιού είναι παρόμοια με αυτή της σειράς και ο παίκτης βλέπει τα γεγονότα από την πλευρά του Paxton.

## Ανάπτυξη
### Ηθοποιοί
Εκτός από την Σάρα Τανκρέντι, όλοι οι βασικοί χαρακτήρες έχουν την κανονική τους φωνή.

## Δείτε επίσης
* *[[Prison Break]]*

## Παραπομπές


Κατηγορία:Βιντεοπαιχνίδια του 2010
Κατηγορία:Βιντεοπαιχνίδια δράσης
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Νικομήδειον

Το **Νικομήδειον** ήταν ελληνιστική πόλη στη Βιθυνία της Μικράς Ασίας. 

Η ίδρυσή της ανάγεται πιθανότατα στον βασιλιά της περιοχής *'[[Νικομήδης Α' Φιλέλληνας|Νικομήδη Α']]* (που ίδρυσε και την *[[Νικομήδεια]]*). Η ύπαρξη της πόλεως αυτής από πουθενά αλλού δεν πιστοποιείται, παρά μόνο από τον ιστορικό Φλάβιο Αρριανό (στο βιβλίο του «Βιθυνιακά») και από το λεξικό του Σουϊδα στο λήμμα «Νικομήδεια» (*δοκεί δε της Νικομηδείας παρώνυμον είναι και το εν Βιθυνία Νικομήδειον εμπόριον αυτό Βιθυνίας*). 

Η θέση της ελληνιστικής αυτής πόλης τυγχάνει όλως άγνωστη. 

## Πηγές
* https://web.archive.org/web/20160305034621/http://www.stoa.org/sol/cgi-bin/findentry.pl?keywords=rhetor&num_per_page=100
* Αρριανού *Βιθυνιακά*.

Κατηγορία:Ελληνιστικές πόλεις
Κατηγορία:Αρχαίες πόλεις της Βιθυνίας
Ελέα

Η **Υέλη** και μεταγενέστερα **Ελέα** ήταν αρχαία ελληνική αποικία κτισμένη στην περιοχή της Καμπανίας. Ιδρύθηκε από Φωκαείς οι οποίοι κατέφυγαν στην περιοχή κατά την διάρκεια της περσικής κατοχής της Ιωνίας μεταξύ του 538 και 535 π.Χ. Η πόλη είναι γνωστή για μια από τις σημαντικότερες φιλοσοφικές σχολές της αρχαιότητας, την ελεατική σχολή, με κυριότερους εκπροσώπους τον Παρμενίδη και τον Ζήνωνα. Στη ρωμαϊκή εποχή και στα λατινικά είναι γνωστή ως Velia.

## Ιστορία
Η πόλη ιδρύθηκε όταν άποικοι Φωκαείς εκτοπισμένοι από τους Πέρσες που πολιορκούσαν την Φώκαια, εγκατέλειψαν την πόλη με τα πλοία τους με σκοπό να εγκατασταθούν στην αποικία τους στην Κορσική, Αλαλία. Τελικά ύστερα από οκτώ ή δέκα χρόνια περιπλάνησης κατέληξαν στο Ρήγιο της Καλαβρίας. Μετά την συνάντησή τους με τον φιλόσοφο Ξενοφάνη, ο οποίος βρισκόταν εκείνη την περίοδο απέναντι στην Μεσσήνη, κατευθύνθηκαν βόρεια όπου ίδρυσαν μία νέα πόλη. Το αρχικό όνομα της νέας πόλης ήταν Υέλη, στην συνέχεια έγινε Έλη και τελικά Ελέα. Η Ελέα βρισκόταν στο ίδιο γεωγραφικό πλάτος με την μητρόπολή τους, τη Φώκαια. Από τα ερείπια των τειχών της πόλης που σώζονται ίχνη τους ακόμα και σήμερα φαίνεται πως η πόλη είχε περίμετρο τριών μιλίων.

## Ελεατική σχολή
Οι Ελεάτες ή ελεατική σχολή ήταν μία προσωκρατική φιλοσοφική σχολή και ιδρύθηκε τον 5ο αιώνα π.Χ. στην Ελέα. Ιδρυτής της ήταν ο Παρμενίδης και κατά άλλους ο Ξενοφάνης. Άλλα σημαντικά μέλη της σχολής ήταν ο Ζήνων ο Ελεάτης και ο Μέλισσος ο Σάμιος.

## Παραπομπές


Κατηγορία:Αποικίες της Φώκαιας
Κατηγορία:Αποικίες της Μεγάλης Ελλάδας
Κατηγορία:Αρχαίες πόλεις της Ιταλίας
Κατηγορία:Μνημεία Παγκόσμιας Κληρονομιάς στην Ιταλία
Κατηγορία:Αρχαίοι ελληνικοί αρχαιολογικοί τόποι στην Ιταλία
Ελέα (αποσαφήνιση)

Με το όνομα **Ελέα** αναφέρονται οι παρακάτω αρχαίες ελληνικές πόλεις:
* Ελέα, αρχαία πόλη της Καμπανίας
* Ελέα, αρχαία πόλη της Θεσπρωτίας 
* Ελέα, αρχαία πόλη της Αιολίδας